EkBass/fiwiki-20250220-pages-articles huggingface dataset:
Avannolla

Avannolla on taiteilija Pekka Halosen (1865–1933) maalaama öljytyö kankaalle, 125 × 180 cm, vuodelta 1900. Se oli toinen niistä maalauksista, jotka Pekka Halonen maalasi Pariisin vuoden 1900 paviljonkiin. Sinne vietiin 12 maalausta, joiden kaikkien tuli esittää suomalaisia elinkeinoja ja ammatteja. Toinen Halosen maalauksista oli Ilveksen hiihtäjä. Avannolla-maalaus kuuluu Ateneumin taidemuseon kokoelmiin. __notoc__ ==Maalaus== Avannolla-maalaus on tunnelmaltaan rauhallinen maalaus, jossa nuori nainen huuhtoo avannolla pyykkiä harmaassa talvi-ilmassa taustanaan kyläyhteisön taloja. Kauttaaltaan pilvessä oleva taivas ja lumi luovat yhtenäistävän valon, pehmeätunnelmaisen tienoon, missä saaviin nojaava nainen huuhtoo rauhassa lakanoitaan. Halonen käyttää etualan kohteisiin selvää rajausta taustan ollessa pehmeämpi suurpiirteisesti maalattuine puineen ja juuri erottuvine rakennusten ikkunoineen. Hallitsevaa on kaikkialle levittäytyvä lumi pyykkärin ympärillä. ==Taustaa== Halonen on maininnut toisaalla, että ´suomalainen talonpoika ei ole orja, vaan itsenäinen harkitseva työläinen, jonka ei tarvitse työssään ylimääräisesti riuhtoa´. Hän mainitsi tämän Tienraivaajat Karjalassa -maalauksensa saaman kritiikin yhteydessä. Sitä maalausta oli kritisoitu nimenomaan sen tunnelmasta. Tämä hiljainen työn rauhallisuus voidaan erottaa myös tästä Avannolla-maalauksesta, joka kuvaa suomalaisen naisen työtä ei niin helpoissa ilmasto-oloissa suuren saavin äärellä. Halonen pyrki työn kuvauksissaan omien sanojensa mukaan myös dekoratiiviseen yleisvaikutelmaan, mikä myös on nähtävissä tästä maalauksesta. Maalaus on maalattu Tuusulanjärven Vanhankylän kartanon mailla. Halosen oma Halosenniemi- huvila oli tällöin vasta rakenteilla. ==Lähteet== ==Aiheesta muualla== *Avannolla Suomen Kansallisgallerian sivulla Luokka:Pekka Halosen maalaukset Luokka:Ateneumin kokoelmat
Jean Dujardin

Jean Dujardin (s. 19. kesäkuuta 1972) on ranskalainen näyttelijä ja koomikko. Dujardin on näytellyt muun muassa Michel Hazanavicius'n ohjaamissa vakoiluparodioissa OSS 117: Cairo, Nest of Spies ja OSS 117: Lost in Rio sekä mustavalkoisessa mykkäkomediassa The Artist. Viimeisestä elokuvasta Dujardin sai muun muassa Parhaan miespääosan Oscar-palkinnon, Parhaan miespääosan Golden Globe -palkinnon, Parhaan miespääosan BAFTA-palkinnon sekä Cannesin elokuvajuhlien parhaan miesnäyttelijän palkinnon. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2002 À l'abri des regards indiscrets À l'abri des regards indiscrets Jean-Luc If I Were a Rich Man If I Were a Rich Man Weston the seller 2003 Toutes les filles sont folles Toutes les filles sont folles Lorenzi Bienvenue chez les Rozes Bienvenue chez les Rozes Mathieu Gamelin/MG Les Clefs de bagnole Les Clefs de bagnole Itsenään 2004 Le Convoyeur Le Convoyeur Jacques Mariages! Mariages! Alex Daltonin veljekset Les Dalton Cowboy 2005 La vie de Michel Muller est plus belle que la vôtre La vie de Michel Muller est plus belle que la vôtre Itsenään Brice de Nice Brice de Nice Brice Agostini L'Amour aux trousses L'Amour aux trousses Franck Il ne faut jurer de rien! Il ne faut jurer de rien! Valentin 2006 Agentti 117: Tehtävä Kairossa OSS 117: Cairo, Nest of Spies Hubert Bonisseur de La Bath/OSS 117 Hellphone Hellphone The warrior of the cellar 2007 Contre-enquête Contre-enquête Richard Malinowski 99 francs 99 francs Octave Parango 2008 Ca$h Ca$h Cash 2009 A Man and His Dog A Man and His Dog The Worker Agentti 117: Tehtävä Riossa OSS 117: Lost in Rio Hubert Bonisseur de La Bath/OSS 117 Lucky Luke Lucky Luke Lucky Luke 2010 Pieniä valkoisia valheita Little White Lies Ludo The Clink of Ice The Clink of Ice Charles Faulque Un balcon sur la mer Un balcon sur la mer Marc 2011 The Artist The Artist George Valentin 2012 Les Infidèles Les Infidèles Fred / Olivier / François / Laurent / James 2013 Möbius Möbius Moïse The Wolf of Wall Street The Wolf of Wall Street Jean Jacques Saurel The Monuments Men The Monuments Men Jean Claude Clermont 2014 The Connection La French Pierre Michel 2015 Un + une Un + une Antoine Abeilard 2016 Up for Love Un homme à la hauteur Alexandre Brice 3 Brice 3 Brice Agostini, dit Brice de Nice 2017 Sahara Sahara Georges (ääni) Everyone's Life Chacun sa vie Jean, le commissaire ==Aiheesta muualla== * Luokka:Elävät henkilöt Luokka:Vuonna 1972 syntyneet Luokka:Ranskalaiset näyttelijät Luokka:BAFTA-palkinnon saajat Luokka:Golden Globe -palkinnon saajat Luokka:Parhaan miespääosan Oscar-palkinnon saajat Luokka:SAG-palkinnon saajat
China Anne McClain

China Anne McClain (s. 25. elokuuta 1998 Atlanta, Georgia) on yhdysvaltalainen näyttelijä, laulaja-lauluntekijä ja tanssija. Hän on näytellyt muun muassa Tyler Perry’s House of Payne-, Black Lightning- ja Jonas -televisiosarjoissa. Hän esittää myös pääroolia Chyna Parksia Disney Channelin tilannekomediassa A.N.T. Farm. McClain on näytellyt pääosaa parissa televisioelokuvassa sekä sivuroolia elokuvissa Oikeesti aikuiset ja Oikeesti aikuiset 2. Näyttelemisen lisäksi McClain on laulanut pienestä asti ja osaa soittaa mm. kitaraa, pianoa ja viulua. Hänen uransa alkoi seitsemänvuotiaana, kun hän esiintyi elokuvassa Gospel (2005). == Yksityiselämä == Chinan isä Michael McClain on musiikkituottaja ja hänen äitinsä Shontell on laulaja-lauluntekijä. McClainilla on kaksi siskoa, Lauryn ja Sierra. Yhdessä siskokset muodostavat McClain -yhtyeen. Lapsina he katselivat paljon Disney-elokuvia ja isänsä innoittamana alkoivat harjoitella laulamista, koreografiaa ja tanssia. McClain syntyi ja kasvoi Atlantassa, mutta asuu nykyään Los Angelesissa perheensä kanssa. ==Aiheesta muualla== * Luokka:Vuonna 1998 syntyneet Luokka:Elävät henkilöt Luokka:Yhdysvaltalaiset lapsinäyttelijät Luokka:Yhdysvaltalaiset laulajat
Charger-luokka (hävittäjä)

Charger-luokka oli Britannian Kuninkaallisen laivaston torpedovenehävittäjäluokka (), jonka alukset valmisti Yarrow and Company. == Alukset == Charger-luokan torpedovenehävittäjätLyon, David s. 56Gardiner, Robert s. 91 Nimi Telakka Kölinlasku Vesille Valmis Kohtalo HMS Charger Yarrow and Company, Cubitt Town marraskuu 1893 15. syyskuuta 1894 helmikuu 1896 romutettu 1912 HMS Dasher Yarrow joulukuu 1893 28. marraskuuta 1894 maaliskuu 1896 romutettu 1912 HMS Hasty Yarrow joulukuu 1893 16. kesäkuuta 1894 toukokuu 1896 romutettu 1912 == Lähteet == * * * * === Viitteet === *
Carl Johan Hartman

Carl Johan (Johann) Hartman (14. huhtikuuta 1790 Gävle – 28. elokuuta 1849 Tukholma) oli ruotsalainen kasvitieteilijä ja lääkäri. Hartman valmistui lääkäriksi 1820-luvulla ja toimi lääkärinä ensin Tukholman lähellä Ulriksdalissa ja myöhemmin Eskilstuna sekä Gävlessä. Hartmanin kasvitieteellinen pääteos oli Handbok i Skandinaviens flora, innefattande Sveriges och Norges växter till och med mossorna; med inledning, afhandlande grunderna för botanikens studium (1820, yhdestoista painos 1879). Teoksen kuusi viimeisintä painosta julkaisi hänen poikansa Carl Hartman, joka oli myös kasvitieteilijä. Hartmanin auktorilyhenne on Hartm.. Hän on kuvannut tieteelle uutena taksonina muun muassa pussikämmekän (Coeloglossum) suvun. == Lähteet == Luokka:Ruotsalaiset kasvitieteilijät Luokka:Ruotsalaiset lääkärit Luokka:Vuonna 1790 syntyneet Luokka:Vuonna 1849 kuolleet
Männyntaimia

Männyntaimia tai Lumisia männyntaimia on Pekka Halosen (1865-1933) temperatyö kankaalle vuodelta 1899; 44,5 × 29,5 cm. Maalausta pidetään yhtenä suomalaisen maisemamaalauksen helmenä koristeellisuutensa ja japonistisen lähestymistapansa vuoksi. Ateneumin taidemuseo hankki sen kokoelmiinsa vuonna 1980. ==Maalaus== Japonististen vaikutteiden ohella maalauksen on sanottu näyttävän mitä art nouveau on maalaustaiteessa. Pehmeä lumi männyntaimien peittona luo valkoisin vivahtein runollista tunnelmaa. Maalauksessa korostuu taimien hauraus ja hentous, sekä runsaat lumimättäät, pyöreän pehmeät pallukat niiden oksilla. Halosella oli laaja maisematuotanto ja hänet tunnettiin etenkin suomalaisen talven kuvaajana. Männyntaimia-maalaus poikkeaa hieman Halosen maalauslinjasta, koska yleensä hän maalasi monenikäisiä puita samaan teokseen. ==Lähteet== * Leena Ahtola-Moorhause: Pekka Halonen: Männyntaimia. Teoksessa Ateneum opas. Toim. Timo Huusko. 2007, s. 67. ==Aiheesta muualla== *Lumisia männyntaimia Ateneumin kokoelmissa Luokka:Pekka Halosen maalaukset Luokka:Ateneumin kokoelmat Luokka:Maisemamaalaukset
Charger

Charger voi tarkoittaa seuraavia asioita: * Charger on Naton koodinimi Tupolev Tu-144 kuljetuskoneelle * Convair Charger on kevyen rynnäkkö- ja tiedustelukoneen prototyyppi, joka kilpaili tuloksetta OV-10 koneen kanssa * Dodge Charger kolmen Dodgen valmistaman auton nimenä * Chrysler Valiant Charger Chrysler Australian vuodesta 1971 alkaen valmistama automerkki ;Yhdysvaltain laivasto *Charger-luokka (saattuetukialus) saattuetukialusluokka *USS Charger (CVE-30) Charger-luokan saattuetukialus ;Britannian kuninkaallinen laivasto *Charger-luokka (hävittäjä) torpedovenehävittäjäluokka * HMS Charger (1801), Archer-luokan tykkipriki * HMS Charger (1835), hiiliproomu (siipiratasalus) * HMS Charger (1855), Albacore-luokan tykkivene * HMS Charger (1894), Charger-luokan torpedovenehävittäjä * USS Charger (CVE-30), Charger-luokan saattuetukialus * HMS Charger (LST3026), maihinnousualus * HMS Charger (P292), Archer-luokan partioalus
Kadonnut symboli

Kadonnut symboli on yhdysvaltalaisen kirjailijan Dan Brownin vuonna 2009 julkaistu kirja. Teos on trilleri, jonka tapahtumapaikkana on Washington D.C.. Kirjan päähenkilönä on Brownin aiemmissa kirjoissa Da Vinci -koodi ja Enkelit ja demonit esiintynyt symbologi Robert Langdon. Kirjan nimeä kantava The Lost Symbol -televisiosarja julkaistiin syyskuussa 2021. Siitä tehtiin vain ensimmäinen kausi. Sarja perustuu suurelta osin kirjan tapahtumiin. Kirjasta oli pitkään suunnitteilla tehdä elokuva, mutta ideasta luovuttiin vuonna 2016 tuotantotiimin siirtyessä kuvaamaan seuraavaa elokuvaa Inferno. == Lähteet == == Aiheesta muualla == *Kirjan esittely Kirjasammossa *Kirjan esittely WSOY:n sivulla (Arkistoitu versio) Luokka:Dan Brownin teokset Luokka:Vuoden 2009 kirjat Luokka:Näennäishistoria Luokka:Uskontoteemainen kaunokirjallisuus Luokka:Vapaamuurareihin liittyvät salaliittoteoriat Luokka:Kirjat parapsykologiasta
Bentsalkoniumkloridi

Bentsalkoniumkloridi on seos pinta-aktiivisia kvaternaarisia ammoniumyhdisteitä (N-alkyyl-N-bentsyyli-N,N-dimetyyliammoniumyhdisteitä), joissa alkyyliketjun hiiliatomien lukumäärä vaihtelee 8-19 välillä. Yhdistettä käytetään muun muassa desinfiointiaineena ja säilöntäaineena lääke- ja kosmetiikkavalmisteissa. == Ominaisuudet ja käyttö == Bentsalkoniumkloridi liukenee hyvin veteen ja on stabiili pH-alueella 4-10 ja laajalla lämpötila- alueella. Se tehoaa niin grampositiivisiin kuin gramnegatiivisiinkin bakteereihin ja lisäksi sieniin ja hiivoihin. Itiöihin bentsalkoniumkloridi ei juuri vaikuta. Koska yhdiste on kationinen pinta-aktiivinen aine, anioniset pinta-aktiiviset aineet ja eräät muut anionit, kuten fosfaatti- ja sitraatti- ionit, haittaavat sen toimintaa. Tehokkaimmiksi desinfiointikyvyltään ovat osoittautuneet yhdisteet, joissa on alkyyliketjussa 12 tai 14 hiiliatomia. Bentsalkoniumkloridia käytetään yleisimmin vesiliuoksina, joissa sen pitoisuus on 0,004-0,02 %. Sitä käytetään erityisesti pintojen desinfioimiseen. Yhdistettä käytetään myös säilöntäaineena silmätipoissa ja nenätipoissa sekä puiden suojaamiseen lahoamiselta.Ernst-Heinrich Pommer & Thomas Jaetsch: Wood, Preservation, Ullmann's Encyclopedia of Industrial Chemistry, John Wiley & Sons, New York, 2007. Teoksen verkkoversio viitattu 14.02.2012 Kemianteollisuudessa bentsalkoniumkloridia käytetään faasinsiirtokatalyyttinä. Bentsalkoniumkloridi ei ole nieltynä kovin myrkyllistä, mutta väkevät liuokset ovat syövyttäviä. Aine on yleensä hyvin siedetty, mutta voi aiheuttaa iho- oireita ja ihon herkistymistä. Silmätipoissa käytettynä bentsalkoniumkloridi voi pahentaa kuivasilmäisyyttä. == Lähteet == == Aiheesta muualla == *Bentsalkoniumkloridin käyttöturvallisuustiedote, Sigma Aldrich, viitattu 26.12.2014. Luokka:Ammoniumyhdisteet
Takiaiset

Takiaiset (Arctium) on kasvisuku asterikasvien heimossa. Siihen kuuluu 44 lajia risteymälajeja lukuun ottamatta. Suvun tieteellinen nimi Arctium tulee kreikan kielen karhua tarkoittavasta sanasta arktos.Den virtuella floran: Kardborrar (Arctium L.) == Takiaislajeja == * isotakiainen (Arctium lappa) * pikkutakiainen (Arctium minus) * lehtotakiainen (Arctium nemorosum) * seittitakiainen (Arctium tomentosum) == Tuntomerkkejä == Pohjoismaissa ja Suomessa esiintyy neljä takiaislajia. Ne ovat kaksivuotisia, suuria ja vankkajuurisia ruohoja. Niiden varsi on tukeva ja haarova, lehdet isolapaiset ja pehmeät. Takiaisten mykeröjen kehto on pallomainen ja täynnä liikkuviin otuksiin tarttumista auttavia koukkuja. Pohjoismaiden takiaiset risteytyvät helposti keskenään. Suomen lajeista iso-, pikku- ja seittitakiainen ovat ihmisen asumilla paikoilla kasvavia muinaistulokkaita ja lehtotakiainen harvinainen alkuperäinen lehtokasvi aivan lounaassa. == Lähteet == == Aiheesta muualla == * Finto: Kassu – Kasvien suomenkieliset nimet: Arctium * Suomen Lajitietokeskus: Takiaiset – Arctium * ITIS: Arctium * United States Department of Agriculture (USDA): Arctium * Flora of China: Arctium * Yrttitarha: Takiaiset (Arctium) *
Lotus E20

Lotus E20 on brittiläisen Formula 1 -talli Lotuksen käyttämä auto kaudella 2012. Autolla kilpailivat entinen kuljettajien maailmanmestari, suomalainen Kimi Räikkönen ja ranskalainen GP2-sarjan mestari Romain Grosjean. Auto on järjestyksessään 20. Enstonen tehtaalla vuoden 1992 jälkeen suunniteltu ja valmistettu Formula 1 -auto. Auton nimi E20 onkin kunnianosoitus tehtaan 20-vuotiselle historialle. Auto julkistettiin virallisesti 5. helmikuuta 2012 tallin kotisivuilla. Lotus E20 käyttää Renaultin valmistamaa moottoria. == Tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Lotus F1 Renault V8 AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA 303 4. Kimi Räikkönen 7 5 14 2 3 9 8 2 5 3 2 3 5 6 6 5 7 1 6 10 Romain Grosjean Kesk. Kesk. 6 3 4 Kesk. 2 Kesk. 6 18 3 Kesk. EX 7 19† 7 9 Kesk. 7 Kesk. Jérôme d’Ambrosio 13 † – keskeytys, ajoi yli 90 % kilpailusta. == Lähteet == == Aiheesta muualla == Luokka:Autot Formula 1 -kaudella 2012 E20
Meille tulee vauva

Meille tulee vauva on Leena Paavosen ohjaama televisiosarja vuodelta 1977. Tv- sarja kertoo perheestä, jossa odotetaan vauvan syntymistä. Perheeseen kuuluvat alakouluikäinen Maarit, äiti ja isä. Perhe on läheisissä väleissä Maaritin isovanhempien kanssa. ==Sarjan juoni== Maaritin perheessä odotetaan vauvaa. Maarit toivoo vauvasta poikaa, joka kasvettuaan isoksi puolustaisi häntä. Maarittia kiinnostaa vauva kovasti, ja vanhemmat valistavat häntä kertomalla muun muassa kohdusta, äitiyslomasta ja Maaritin omasta vauva-ajasta. Ajan mittaa isä tuo kotiin äitiyspakkauksen, ja hän hakee ullakolta Maaritin kanssa hänen vanhoja vauvanvaatteita, leluja ja muita tarpeellisia tavaroita. Maarit pettyy, sillä hän ei pääse mukaan synnytyslaitokselle, ei edes tervehtimään äitiä sinne. Isä kertoo, ettei alle 12-vuotiasta päästetä synnytyslaitoksille tarttuvien tautien vuoksi. Pettymystä lisää se, ettei Maarit saakaan pikkuveljeä, vaan siskon. Maarit tulee mustasukkaiseksi, sillä hänestä tuntuu että vanhempien kaikki aika kuluu vauvan hoitamiseen. Maaritilta ei onnistu edes nukkuminen, sillä vauva valvottaa. Maarit on jo aikeissa karata kotoa, mutta hänen vaarinsa estää sen. Loppujen lopuksi Maarit huomaa vauvassa hyviäkin puolia, ja vakuuttuu siitä että vauva pitää hänestä. ==Rooleissa== ==Muuta== Sarjaa ei ole julkaistu VHS-kasetteina eikä DVD:inä. Pätkiä sarjasta voi katsoa Ylen Elävästä arkistosta. ==Lähteet== * Ylen Elävä arkisto – Meille tulee vauva * Luokka:Suomalaiset televisiosarjat
Bella ciao

Bella ciao on italialainen kansanlaulu. Kappaleen säveltäjää ja alkuperäisen sanoituksen tekijää ei tiedetä. Alun perin se oli Italian riisipelloilla työskennelleiden naisten protestilaulu huonoja työoloja vastaan. Toisen maailmansodan aikana siitä tuli uudelleen sanoitettuna Benito Mussolinin fasistihallitusta vastustaneiden vastarintataistelijoiden tunnuslaulu. Tämän ansiosta kappaleella on yhä vahva antifasistinen leima. Espanjassa laulun esittäminen oli kielletty Francisco Francon valtakaudella. Italiassa laulun on sanottu yhä 2000-luvulla herättävän voimakkaita tunteita etenkin vanhemmissa ihmisissä, ja joissakin paikoissa sen esittämistä ei vieläkään katsota hyvällä. Italiassa ja Espanjassa sitä on esitetty yhteislauluna fasismin kukistamiseen liittyvinä merkkipäivinä. Yhdysvalloissa laulua ovat 2010- ja 2020-luvulla laulaneet Donald Trumpin vastustajat. Suomeksi laulu on sanoitettu useaan kertaan, muun muassa Juha Vainio ja Pentti Saaritsa ovat tehneet toisistaan selvästi poikkeavat versiot. Sen ovat levyttäneet muun muassa Kai Hyttinen (1969), Arja Saijonmaa (1972), Pioneerikuoro (1984) sekä Pyhät Nuket (1984).Discogs Suomalainen rapyhtye Kapasiteettiyksikkö teki laulusta oman versionsa nimellä ”Bella Zau” keväällä 2018. Kotkalainen folkyhtye Molo Hasardi on versioinut ”Bella ciaoa” nimellä ”Bella Posso” ja siitä on tullut jalkapallojoukkue KTP:n kannatuslaulu. Kappale on soinut espanjalaisessa Rahapaja-televisiosarjassa. Lokakuussa 2024 vasemmistolaiset europarlamentaarikot tervehtivät Strasbourgissa vierailevaa Unkarin pääministeriä Viktor Orbánia laulamalla äänekkäästi Bella Ciaon. Puheenjohtaja Roberta Metsola yritti vaientaa laulajat sanomalla: "Tämä ei ole Euroviisut". ==Lähteet== ==Aiheesta muualla== Luokka:Antifasismi Luokka:Italialaiset musiikkikappaleet Luokka:Taistelulaulut
Antonio Mateu Lahoz

Antonio Miguel Mateu Lahoz (s. 12. maaliskuuta 1977 Algimia de Alfara, Espanja) on entinen espanjalainen jalkapalloerotuomari. Hän toimi FIFA:n kansainvälisenä erotuomarina vuodesta 2011 lähtien. Ensimmäisen ottelunsa maan korkeimmalla sarjatasolla Primera Divisiónissa Mateu Lahoz tuomitsi 13. syyskuuta 2008, jossa kohtasivat Sevilla ja Sporting Gijón. Sittemmin edettyään kansainvälisen tason erotuomariksi, hän tuomaroi Mestarien Liigan, Eurooppa-liigan ja arvoturnausten karsintojen lisäksi myös vuosien 2018 ja 2022 maailmanmestaruuskilpailuissa. Lahoz toimi erotuomarina Mestarien Liigan loppuottelussa Chelsean ja Manchester Cityn välillä 29. toukokuuta 2021. Hän päätti tuomariuransa kauden 2022–2023 päätteeksi. Viimeiseksi Lahozin tuomitsemaksi otteluksi jäi Espanjan pääsarjan ottelu RCD Mallorcan ja Rayo Vallecanon välillä. == Lähteet == == Aiheesta muualla == * Antonio Mateu Lahozin tilastot Football-lineups.com-sivustolla Luokka:Espanjalaiset jalkapallotuomarit Luokka:Vuonna 1977 syntyneet Luokka:Elävät henkilöt
Noetiikka

Noetiikka (kreikan sanasta noētikos, 'älyllinen') tarkoittaa klassisessa filosofiassa metafyysisen filosofian haaraa, joka tutkii mieltä ja älyä. Noeettiset doktriinit saivat alkunsa Aristoteleen ja Plotinoksen opeista. Nykyään noetiikalla voidaan tarkoittaa myös rajatiedettä, jonka mukaan tietoisuus tuottaa energiaa, joka pystyy muuttamaan fyysistä maailmaa. Noetiikka inspiroi kirjailija Dan Brownia kirjoittamaan aiheesta romaanissaan Kadonnut symboli. == Lähteet == Luokka:Metafysiikka Luokka:Okkultismi he:נואטי
Kylmä piste

Kylmä piste eli (CMB) Cold spot on taivaan mikroaaltojen taajuudella nähtävissä oleva alue, joka on epätavallisen kylmä verrattuna kosmisen taustasäteilyn odotettuihin vaikutuksiin alueella. Se on 70 mikrokelviniä kylmempi kuin keskimääräinen taustasäteilyn lämpötila 2,7 K. Usein suurimmat lämpötilanvaihtelut ovat 17 mikrokelvinin luokkaa. Eräs pisteen olemassaololle annettu selitys on suuri tyhjiö Maan ja kosmisen taustasäteilyn välillä. Tämä selittäisi pisteen kylmyyden verrattuna ympäröivään alueeseen johtuen siitä, että pimeä energia venyttää tyhjiötä fotonien kulkiessa sen läpi. Kuitenkin myös epätavallisempia selityksiä on esitetty, kuten se, että kylmä piste viittaisikin vaihtoehtoisten maailmankaikkeuksien olemassaoloon.The void: Imprint of another universe? New Scientist. == Katso myös == *Pimeä virtaus == Lähteet == == Aiheesta muualla == *Huge hole found in the Universe. Space.com. *Great "cosmic nothingness" found. BBC. Luokka:Eridanuksen tähdistö
Force India VJM05

Force India VJM05 on intialaisen Formula 1 -tiimi Force Indian kaudella 2012 käyttämä auto. Auto julkistettiin 3. helmikuuta Silverstonessa. Autoa kuljettavat brittiläinen Paul di Resta ja saksalainen Nico Hülkenberg, joka toimi edellisellä kaudella tallin testikuljettajana. Testikuljettajana toimi Jules Bianchi, joka pääsi ajamaan yhdeksän kertaa perjantain ensimmäisissä harjoituksissa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Force India Mercedes AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA 109 7. Paul di Resta 10 7 12 6 14 7 11 7 Kesk. 11 12 10 8 4 12 12 12 9 15 19† Nico Hülkenberg Kesk. 9 15 12 10 8 12 5 12 9 11 4 21† 14 7 6 8 Kesk. 8 5 Jules Bianchi TD TD TD TD TD TD TD TD TD == Saavutukset == Nopeimmat kierrokset Nro Kilpailu Kuljettaja Aika Kierros 1 Singaporen GP 2012 Nico Hülkenberg 1.51,033 52 == Lähteet == == Aiheesta muualla == Luokka:Autot Formula 1 -kaudella 2012 Luokka:Force Indian Formula 1 -autot
Tarttuva henkitorventulehdus

Tarttuva henkitorventulehdus (lyh. ILT, engl. infectious laryngotracheitis) on lähinnä kanoilla tavattava eläintauti, jonka aiheuttaa herpesvirus. Tautia tavataan myös riikinkukolla ja fasaanilla.ILT-tauti, Evira, viitattu 14.2.2012 Se ei tartu ihmiseen. Suomessa tautia tavattiin harrastekanalassa helmikuussa 2012 ja sitä ennen vuonna 1978. Muissa Pohjoismaissa sitä esiintyy harrastekanaloissa.Harrastekanalasta löytyi tarttuvaa henkitorventulehdusta, Yle, viitattu 14.2.2012 Tautiin voivat sairastua aikuiset ja poikaset. Vakavampi se on aikuisella, mutta se voi olla oireetonkin. Oireina on, että linnut hengittävät nokka auki, hengitys rahisee, ne voivat yskiä verensekaista limaa ja niillä voi olla sierainvuotoa ja silmän sidekalvontulehdusta. Linnut toipuvat parissa viikossa mutta voivat myös kuolla tukehtumalla. Tauti tarttuu linnusta toiseen. Virus ei elä kauan, mutta tauti voi kulkeutua myös ihmisen välityksellä. Eläimessä se voi säilyä piilevänä ja tulla ilmi stressin seurauksena. Terveystarkastuksissa tautia seurataan, jolloin piilevät tapauksetkin tulevat ilmi. ==Lähteet== Luokka:Lintujen virustaudit Luokka:Siipikarja
Noste-ohjelma

Noste-ohjelma oli suomalainen aikuisten koulutustason kohottamiseen tarkoitettu ohjelma, jota toteutettiin vuosina 2003–2009. Se oli valtakunnallinen kolmikantaisesti ohjattu aikuiskoulutusohjelma 30–59-vuotiaille, jotka eivät olleet suorittaneet toisen asteen tutkintoa. Se oli siten suunnattu käytännössä kansa- tai peruskoulun käyneille. Kohderyhmää kutsutaan vähän tai matalasti koulutetuiksi (low qualified, low skilled). Tämä ryhmä on myös kansainvälisesti varsin yleisesti julkisen vallan tuen ja erityisohjelmien kohderyhmä. Määrällisenä tavoitteena oli, että 10 prosenttia kohderyhmästä eli 39 000 henkilöä osallistuisi koulutukseen. Tavoitetta ei myönnetyillä 124,5 miljoonan euron määrärahoilla kuitenkaan saavutettu. Koulutukseen osallistui 25 680 henkilöä eli 7,3 prosenttia kohderyhmästä. ==Tausta ja toteutus== Suomessa aloitteen Nosteesta teki Suomen ammattiliittojen keskusjärjestö (SAK) ja se eteni tulopoliittisten neuvottelujen kautta hallitusohjelmaan. Taustalla oli OECD:n aikuiskoulutuksen maatutkinnassa esitetty arvio, jonka mukaan aikuiskoulutukseen osallistuminen on Suomessa korkeaa pohjoismaista tasoa, mutta sosioekonomisen aseman, koulutustason ja iän mukaiset erot ovat hieman OECD-maiden keskiarvoa ja selvästi muita Pohjoismaita korkeammat. Noste-asetuksen mukaan ohjelmassa voitiin suorittaa ammatillisia perustutkintoja, ammattitutkintoja ja erikoisammattitutkintoja ja niiden osia, tietokoneen ajokortteja ja niiden osia, vuodesta 2007 alkaen myös tietotyötutkintoja, ja lisäksi viedä kesken jäänyt peruskoulu tai lukio loppuun. Käytännössä keskeisimmäksi opintotavoitteeksi nousi ammatillisen tutkinnon tai sen osan suorittaminen näyttötutkintona. Noste-ohjelma toteutettiin noin kuutenakymmenenä alueellisena projektina. Nosteen toteuttamisen keinoihin kuuluivat korvamerkitty rahoitus, verkosto-organisaatio, hakeva toiminta ja opinto- ohjaus sekä opiskelun tukitoimet. Hakevassa toiminnassa (jota nuorisotyössä kutsutaan etsiväksi toiminnaksi) avainasemassa oli kasvokkainen keskustelu opiskelijan, kouluttajan ja työnantajan edustajien kanssa. SAK kehitteli myös pätevyysluotsien tekemää vertaisohjausta. Noste-ohjelmaa tuki jatkuva seuranta- ja arviointitutkimus. ==Kansalliseen ja eurooppalaiseen käyttöön== Valtioneuvoston vahvistamassa koulutuksen kehittämissuunnitelmassa vuosille 2007–2012 asetettiin tavoitteeksi Noste-ohjelman aikana syntyneiden hyvien käytäntöjen laajentaminen koko aikuiskoulutuksen toimintatavoiksi. Euroopan komission koulutuksen ja kulttuurin pääosasto valitsi Nosteen vuonna 2011 viidentoista EU:n parhaan aikuisoppimiseen osallistumisen tietoisuuden kohottamisen ja motivoitumisen strategian joukkoon. ==Lähteet== * Noste- ohjelma 2003–2009. Loppuraportti. Opetus- ja kulttuuriministeriön julkaisuja 2010:7. * Noste-ohjelma – aikuiskoulutuksen harppaus? Opetusministeriön julkaisuja 2009:35. * Kirsti Hulkari, Toni Kosonen, Anne Luukkainen & Marja Pakaste (toim.) Hyvästi pulpettikammo! Lupaavia käytäntöjä aikuiskoulutukseen. Noste, Opetusministeriö 2008. Luokka:Aikuiskoulutus
Body of Evidence – Hyytävä syleily

Body of Evidence – Hyytävä syleily on vuonna 1993 ensi-iltansa saanut eroottinen trilleri. Elokuvan pääosia esittävät Willem Dafoe, Madonna, Joe Mantegna, Anne Archer, Frank Langella, Julianne Moore, Jürgen Prochnow, Charles Hallahan, Stan Shaw, Richard Riehle ja Mark Rolston. Elokuvan on ohjannut Uli Edel. Elokuva ei menestynyt taloudellisesti ja voitti Razzie- palkinnon huonoimmasta naispääosasta. Video-oppaassa vuodelta 1994 Bello Romano kiteyttää elokuvan härskin pornahtavaksi Basic Instinct -kopioksi, jossa näyttelijät vaikuttavat vaivautuneilta. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.”Hyytävä syleily”, Video-opas 95, WSOY 1994. == Lähteet == == Aiheesta muualla == Luokka:Yhdysvaltalaiset eroottiset elokuvat Luokka:Vuoden 1993 yhdysvaltalaiset elokuvat Luokka:Vuoden 1993 saksalaiset elokuvat Luokka:Yhdysvaltalaiset jännityselokuvat Luokka:Saksalaiset eroottiset elokuvat
Shalako

Shalako on Edward Dmytrykin ohjaama lännenelokuva vuodelta 1968. Se perustuu Louis L’Amourin romaaniin Kuoleman varjo. Elokuvan pääosia esittävät Sean Connery, Brigitte Bardot, Stephen Boyd, Jack Hawkins, Peter van Eyck. Video- oppaassa vuodelta 1994 Bello Romano sanoo eroottista värinää tarjoavan näyttelijäntyön pelastavan hieman laahaavan tarinan. Hän antaa Shalakolle kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * Luokka:Lännenelokuvat Luokka:Vuoden 1968 brittiläiset elokuvat Luokka:Brittiläiset romaaneihin perustuvat elokuvat Luokka:Edward Dmytrykin ohjaamat elokuvat
Isabel (nimi)

Isabel on naisen etunimi, jonka alkuperä on heprean kielen sanassa "elisheba" (suom. 'Jumalan lupaus'). Isabel-nimeä vastaavia ovat esim. Isabella ja Isabelle. Suomessa nimi Isabel on Digi- ja väestötietoviraston tietojen mukaan annettu 1900-luvun alusta huhtikuuhun 2024 mennessä 3 338 henkilölle. Yli puolet heistä on syntynyt vuoden 2000 jälkeen. Vuodesta 2015 lähtien Isabelin nimipäivä on suomenruotsalaisen kalenterin mukaan 11. helmikuuta. ==Tunnettuja Isabel-nimisiä== * Isabel (Mormonin kirja), Mormonin kirjan hahmo * Pyhä Ranskan Isabel (1225–1270), ranskalainen prinsessa ja pyhimys * Isabel Cristina Leopoldina Augusta (1846–1921), Brasilian kruununperillinen ja sijaishallitsija * Isabel Aboy (s. 1982), espanjalainen näyttelijä * Isabel Allende (s. 1942), chileläinen kirjailija * Isabel Díaz Ayuso (s. 1978), espanjalainen poliitikko * Isabel Benjumea (s. 1982), espanjalainen poliitikko ja europarlamentaarikko * Isabel Bongard (s. 1991), saksalainen näyttelijä * Isabel Coixet (s. 1962), espanjalainen elokuvaohjaaja * Isabel Conner (s. 1997), yhdysvaltalainen näyttelijä * Isabel Crook (1915–2023), kanadalainen antropologi * Isabel Derungs (s. 1987), sveitsiläinen lumilautailija * Isabel Durant (s. 1991), australialainen näyttelijä * Isabel Fernández (s. 1972), espanjalainen judon olympiavoittaja ja maailmanmestari * Isabel Flores de Oliva, Pyhä Rosa, St. Rose of Lima (1586–1617), perulainen tertiaaridominikaani ja pyhimys * Isabel García Muñoz (s. 1977), espanjalainen poliitikko ja europarlamentaarikko * Isabel González (s. 1977), virolainen balettitanssija * Isabel Guzman (s. 1971), yhdysvaltalainen demokraattipoliitikko ja virkamies * Isabel Larrañaga Ramírez (1836–1899), Jeesuksen Sydämen Isabel, filippiiniläinen nunna * Isabel Lucas (s. 1985), australialainen näyttelijä * Isabel Martínez de Perón (s. 1931), Argentiinan presidentti 1974–1976 * Isabel J. Meighen (1882–1985), Kanadan pääministeri Arthur Meighenin puoliso * Isabel Moctezuma (1509–1550), Asteekkivaltakunnan hallitsija Montezuma II:n tytär * Isabel Briggs Myers (1897–1980), yhdysvaltalainen psykologi ja kirjailija * Isabel Preysler (s. 1951), filippiiniläinen toimittaja ja juontaja * Isabel Salgado (1966-2022), brasilialainen lentopalloilija ja valmentaja * Isabel Sanford (1917–2004), yhdysvaltalainen näyttelijä * Isabel dos Santos (s. 1973), angolalainen sijoittaja, Afrikan rikkain nainen * Isabel Soveral (s. 1961), portugalilainen säveltäjä * Isabel Swan (s. 1983), brasilialainen purjehtija * Isabel de Valois, Elisabet Valois (1545–1568), Espanjan kuningas Filip II:n kolmas puoliso * Isabel Waidacher (s. 1994), sveitsiläinen jääkiekkoilija * Isabel Wilkerson (s. 1961), yhdysvaltalainen toimittaja, tietokirjailija ja opettaja * Isabel Wiseler-Lima (s. 1961), luxemburgilainen poliitikko ja europarlamentaarikko == Kuvitteellisia henkilöitä == * Isabel, televisiosarjassa Lost == Mytologian hahmoja == * Isabel, Mormonin kirjan hahmo. ==Lähteet== == Aiheesta muualla == Luokka:Etunimet
Rautahepo

Rautahepo on Kari Peitsamon ja hänen Road Hogs -yhtyeensä toinen studioalbumi, joka julkaistiin 14. maaliskuuta 2012. Levy on järjestyksessään Peitsamon 61. albumi. == Kappaleet == Kaikki kappaleet säveltänyt, sanoittanut ja sovittanut Kari Peitsamo. # # # # # # # # # # # # # # # # # == Kokoonpano == * Sir Peitsamo – kitara, laulu * Miki Peltola – basso * Sami Vettenranta – rummut == Arvostelut == * Nuorgam: 74/100Nuorgam * Soundi: Soundi == Lähteet == == Aiheesta muualla == * Albumi Rocket Recordsin sivuilla Luokka:Kari Peitsamon albumit Luokka:Vuoden 2012 albumit Luokka:Rocket Recordsin albumit
Ranskan alle 17-vuotiaiden jalkapallomaajoukkue

Ranskan alle 17-vuotiaiden jalkapallomaajoukkue edustaa Ranskaa alle 17-vuotiaiden maajoukkuekilpailuissa. Joukkue on voittanut alle 17-vuotiaiden maailmanmestaruuskilpailut vuonna 2001 ja alle 17-vuotiaiden Euroopan- mestaruuskilpailut vuonna 2004. ==Arvokisat== ===Maailmanmestaruuskilpailut=== *1985 – Ei selviytynyt karsinnoista *1987 – Puolivälierät *1989–1999 – Ei selviytynyt karsinnoista *2001 – Mestaruus *2003–2005 – Ei selviytynyt karsinnoista *2007 – Puolivälierät *2009 – Ei selviytynyt karsinnoista *2011 – Puolivälierät ===Euroopan-mestaruuskilpailut=== *2002 – Toinen *2003 – Ei selviytynyt karsinnoista *2004 – Mestaruus *2005–2006 – Ei selviytynyt karsinnoista *2007 – Kolmas *2008 – Toinen *2009 – 1. kierros *2010 – Välierät *2011 – 1. kierros *2012 – ==Aiheesta muualla== *Viralliset sivut Luokka:Ranskan jalkapallo
Mini-DIN-liitin

Mini-DIN-liitin on pienempi kuin varsinainen DIN-liitin. Sellaisia on käytetty esim. tietokoneen näppäimistön ja hiiren liittiminä vaikka USB-liitin ja langattomat laitteet ovat vähentäneet Mini-DIN-liittimen käyttöä. == Katso myös == * Standardointijärjestö DIN * S-Video *PS/2-liitin Luokka:Sähköliittimet
Bolnes

Bolnes on kylä Ridderkerkin kunnassa Alankomaissa. Se sijaitsee IJsselmonden saarella yhden Reinjoen haaran, Nieuwe Maasin varrella, Rotterdamin kaupungin rajanaapurina. Vuonna 2004 Bolnesissa asui 7 300 henkeä. Talous nojasi aiemmin erityisesti maatalouteen ja myös telakkateollisuudella oli suuri merkitys. Telakat työllistivät runsaasti varsinkin siirtotyöläisiä vielä 1960-luvulla, mutta toiminta supistui 1970-luvulla kunnes viimeinenkin telakka suljettiin vuonna 1986. Maatalous on saanut väistyä laajentuvan ja tiivistyvän kaupunkirakentamisen tieltä. Bolnes on kadottanut suurimman osan työväenluokkaisesta kylämäisestä miljööstään. Itse kylä tarjoaa vähän työpaikkoja. Monet asukkaat pendelöivät Ridderkerkiin, Rotterdamiin tai Dordrechtiin. Julkinen liikenne on linja-autoyhteyden varassa, koko Ridderkerkin kunnassa ei ole ainuttakaan rautatieasemaa. Toisaalta Rotterdamin raitiotieverkosto ulottuu lähes kylän laidalle. Luokka:Alankomaiden kylät Luokka:Etelä-Hollanti
A.N.T. – Aikaistetut nuoret taiturit

A.N.T. – Aikaistetut nuoret taiturit (A.N.T. Farm) on yhdysvaltalaisen Disney Channel -kanavan tilannekomediasarja, jota tehtiin kolme tuotantokautta vuosina 2011–2014. Sarjan luoja Dan Signer on Viiden tähden merielämää -komediasarjan käsikirjoittaja ja apulaistuottaja. Sarjan pääosissa ovat China Anne McClain, Sierra McCormick ja Jake Short. He esittävät sanfranciscolaisia koululaisia, jotka osallistuvat high schoolinsa lahjakkaiden lasten opiskeluohjelmaan nimeltä ”Advanced Natural Talents” (lyhenne A.N.T.). ==Pääosissa== ==Lähteet== Luokka:2010-luvun yhdysvaltalaiset nuorten tilannekomediat Luokka:Disney Channelin televisio-ohjelmat
Kaukana taivaasta

Kaukana taivaasta (Far from Heaven) on yhdysvaltalainen draamaelokuva vuodelta 2002. Sen ohjasi Todd Haynes, ja sen pääosissa ovat Dennis Quaid, Julianne Moore ja Dennis Haysbert. Se kertoo keskiluokkaisen perheen murenevesta onnesta, ja vaalean naisen ja tumman miehen suhten aiheuttamasta kohusta kaupungissa, jossa roturistiriidat olivat arkipäivää. Kaukana taivaasta oli ehdolla 2003 Oscar-gaalassa neljään palkintoon, muun muassa Julianne Moore oli ehdolla parhaasta naispääosasta. Se ei kuitenkaan voittanut ainuttakaan Oscaria. Vuonna 2016 Kaukana taivaasta äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta. == Lähteet == == Aiheesta muualla == * * Luokka:Yhdysvaltalaiset draamaelokuvat Luokka:Vuoden 2002 yhdysvaltalaiset elokuvat
Lars Werner

Lars Helge Werner (25. heinäkuuta 1935 Tukholma – 11. tammikuuta 2013) oli ruotsalainen poliitikko. Hän oli varsinaiselta ammatiltaan rakennustyöntekijä. Hänet valittiin Vasemmistopuolue Kommunistien johtoon vuonna 1975. Hänen aikanaan (vuonna 1990) puolueen nimi supistettiin pelkäksi Vasemmistopuolueeksi. Hän erosi tehtävistään vuonna 1993viitattu 17.1.2013, ja hänen seuraajakseen tuli Gudrun Schyman. Werner istui valtiopäivien jäsenenä vuosina 1965–1994. == Lähteet == Luokka:Ruotsin Vasemmistopuolueen poliitikot Luokka:Ruotsin puolueiden puheenjohtajat Luokka:Ruotsalaiset kommunistit Luokka:Vuonna 1935 syntyneet Luokka:Vuonna 2013 kuolleet
Wanda Jackson

Wanda Lavonne Jackson (s. 20. lokakuuta 1937) on yhdysvaltalainen laulaja, lauluntekijä, pianisti ja kitaristi. Hän menestyi 1950-luvun puolivälissä ja 1960-luvulla. Häntä pidetään ensimmäisenä naispuolisena rockabilly-laulajana. Hänen tunnetuimpia hittejään ovat muun muassa Tears Will Be the Chaser for Your Wine, A Woman Lives for Love ja Fancy Satin Pillows. Wanda pääsi Rock and Roll Hall of Fameen vuonna 2009. ==Diskografia== ===Studioalbumit=== *1958 Wanda Jackson *1960 Rockin' with Wanda *1961 There's a Party Goin' on *1961 Right or Wrong *1962 Wonderful Wanda *1963 Love Me Forever *1964 Two Sides of Wanda *1965 Blues in My Heart *1965 Wanda Jackson Sings Country Songs *1966 Wanda Jackson Salutes the Country Music Hall of Fame *1967 Reckless Love Affair *1967 You'll Always Have My Love *1968 The Cream of the Crop *1968 The Many Moods of Wanda Jackson *1969 The Happy Side of Wanda *1970 Country *1970 A Woman Lives for Love *1971 I Gotta Sing *1972 Praise the Lord *1972 I Wouldn't Want You Any Other Way *1973 Country Keepsakes *1972 Country Gospel *1974 When It's Time to Fall in Love Again *1975 Now I Have Everything *1976 Make Me Feel Like a Child Again *1978 Closer to Jesus *1979 My Testimony *1984 My Kind of Gospel *1984 Rockabilly Fever *1989 Let's Have a Party in Prague (w/ Karel Zich) *2003 Heart Trouble *2006 I Remember Elvis *2011 The Party Ain't Over *2011 Wanda Live! at Third Man Records *2012 Unfinished Business ===Kokoelmat=== *1962 Lovin' in Country Style *1968 Nobody's Darlin *1968 The Best of Wanda Jackson *1968 Please Help Me I'm Falling *1968 Leave My Baby Alone *1972 We'll Sing in the Sunshine *1973 By the Time You Get to Phoenix *1974 Wanda Jackson *1980 Capitol Country Classics *1980 Greatest Hits *1986 Good Times *1986 Rock and Roll Away Your Blues *1988 Let's Have a Party *1988 Country Gospel *1990 Rock in the Country *1991 Greatest Hits *1996 The Vintage Collection *2000 Queen Of Rockabilly *2006 The Very Best of the Country Years Luokka:Rockabillymuusikot Luokka:Yhdysvaltalaiset muusikot Luokka:Yhdysvaltalaiset laulaja-lauluntekijät Luokka:Vuonna 1937 syntyneet Luokka:Elävät henkilöt
Boxing Helena – häkkilintu

Boxing Helena – häkkilintu on vuonna 1993 ensi-iltansa saanut eroottinen draamaelokuva. Elokuvan pääosia esittävät Sherilyn Fenn, Julian Sands, Bill Paxton, Kurtwood Smith, Art Garfunkel, Betsy Clark, Nicolette Scorsese, Meg Register, Bryan Smith, Marla Levine, Kim Lentz ja Lloyd T. Williams. Elokuva oli Jennifer Chambers Lynchin, David Lynchin tyttären esikoisohjaus. Se ei menestynyt taloudellisesti ja voitti Razzie-palkinnon huonoimmasta ohjauksesta. Elokuvassa äititraumasta kärsivä kirurgi (Sands) palvoo naista (Fenn) niin, että haluaa saada tämän kokoelmiinsa vaikka torsona. == Arvioita == Video-oppaassa vuodelta 1994 Bello Romano sanoo katsojan jäävän omituisen vainoharhaisuuden edessä tirkistelijän asemaan ja antaa elokuvalle kaksi tähteä viidestä, mikä vastaa sanallista arviota ”keskinkertainen”. Iltalehden Olli Mannisen mielestä Boxing Helena on yritteliäs alitajunnan painajainen, ”lumoavaa unimaisemaa, joka haparoi tahattoman parodian ja synkän kauhukuvan välillä”. == Lähteet == == Aiheesta muualla == * * * Luokka:Vuoden 1993 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset eroottiset elokuvat
Flowrox

Flowrox Oy (vuosina 1993–2011 Larox Flowsys Oy) on suomalainen globaalisti toimiva perheyritys. Flowrox on erikoistunut virtauksensäätö-, suodatus- ja ympäristötekniikoihin sekä teollisiin automaatioratkaisuihin. Flowrox keskittyy kuluttavien ja muiden vaativien väliaineiden sulku-, säätö-, pumppaus- ja erotusongelmien ratkaisemiseen sekä IIoT-ratkaisujen toimittamiseen lukuisille prosessiteollisuuden sovelluksille, erityisesti kaivos- ja mineraaliteollisuuden sekä energia- ja ympäristöteollisuuden kohteissa. Flowroxin pääkonttori sijaitsee Lappeenrannassa, ja Suomessa sillä on myös sivutoimipiste Kouvolassa. Flowroxilla on tytäryhtiöt Australiassa, Chilessä, Kiinassa, Etelä-Afrikassa, Venäjällä, Perussa, Ruotsissa ja Yhdysvalloissa sekä yli 230 myyntiedustajaa 80 eri maassa. Lappeenrannassa yritys toimii 1930-luvulla rakennetussa entisessä maneesissa Leirin kaupunginosassa sekä Skinnarilan kampusalueella. Flowrox perustettiin vuonna 1993 suodatinvalmistaja Laroxin tytäryhtiöksi nimellä Larox Flowsys. Vuonna 1999 siitä tuli Laroxin osakkuusyhtiö, ja vuonna 2011 se muutti nimekseen Flowrox Outotecin ostettua Laroxin. Flowroxin, samoin kuin Laroxin ennen kauppaa, omistaa Vartiaisen suku. Nuutti Vartiainen (1925–2017)Laroxin perustaja Nuutti Vartiainen on kuollut, Yle Uutiset 18.1.2017. perusti Laroxin vuonna 1977 Lappeenrannan konepajan tiloihin, ja 1990-luvulta alkaen työtä ovat jatkaneet hänen lapsensa Timo Vartiainen, Katariina Aaltonen ja Karoliina Kupias sekä heidän lapsensa. Timo Vartiainen toimii Flowroxin hallituksen puheenjohtajana. == Lähteet == == Kirjallisuutta == *Salovaara, Outi: Sorakuopalta maailman ääriin. Nuutti Vartiaisen ja Laroxin tarina. Larox, 2007. ISBN 9789529231461. == Aiheesta muualla == *Flowroxin sivusto Luokka:Suomalaiset teollisuusyritykset Luokka:Suomalaiset perheyritykset Luokka:Lappeenrantalaiset yritykset
HMS Daring (1804)

HMS Daring oli Britannian kuninkaallisen laivaston 12-tykkinen Archer-luokan tykkipriki. == Valmistus == Alus tilattiin kesäkuussa 1804 Jabez Baileyltä Ipswichistä, missä köli laskettiin vielä kesäkuussa. Se laskettiin vesille saman vuoden lokakuussa ja valmistui vuoden loppuun mennessä Chathamissa. Alus otettiin palvelukseen jo marraskuussa ensimmäisenä päällikkönään luutnantti Charles Ormsby.Winfield, Rif s. 341 == Palvelus == Alus oli 1806 luutnantti George Hayesin alaisuudessa Englannin kanaalin ja Pohjanmeren alueella. Marraskuussa 1810 aluksen päällikkönä oli luutnantti Thomas Allen ja 1811 luutnantti Campbell. Kesäkuussa 1811 alus palautettiin palvelukseen, jolloin sen päällikkönä oli luutnantti William Pascoe. Se lähti Länsi-Afrikan rannikolle 10. maaliskuuta 1812. Aluksen miehistö poltti 27. tammikuuta 1813 Lossaarten edustalla aluksensa, jottei se joutuisi Ranskan merivoimien 40 tykkisen Le Rubis’n valtaamaksi. == Lähteet == * === Viitteet === Luokka:Kuninkaallisen laivaston purjelaivat
Kasvot kuvastimessa

Kasvot kuvastimessa on Ralf Rubinin ohjaama elokuva vuodelta 1953. Ossi Skurnikin kuvaustyyli ja amatöörinäyttelijöiden käyttö viittaavat italialaiseen neorealismiin. Taustaa. Viitattu 14.2.2012.Pajukallio, Arto: Elokuvat. Helsingin Sanomat 15.2.2012, s. D 9. Elokuvan päähenkilö kokee kovia kohtaloita, ja peilin särkymisen symboliikkaa käytetään useaan otteeseen.Päivän elokuvia, Tv-maailma 6/2012, s. 21. == Näyttelijät == == Tuotanto == Ohjaaja Ralf Rubin toimi aikaisemmin Suomen Filmiteollisuuden mainospäällikkönä. Kuvaaja Ossi Skurnik oli tutustunut elokuvan tekemiseen Roomassa. Kasvot kuvastimessa oli Suomen ensimmäinen mykkäkameralla kuvattu ja jälkiäänitetty elokuva. Rubin teki muutamia lyhytelokuvia ja tämän elokuvan lisäksi Osmo Lampisen kanssa toisen pitkän, Kesäyön lapset. == Vastaanotto == Aikalaisarvioissa elokuvalle annettiin varovaista kiitosta, mutta monien puutteiden sanottiin kuitenkin näyttäytyvän niin käsikirjoituksessa kuin yleisenä avuttomuutenakin. Myöhempien televisioesitysten yhteydessä esitetyissä kritiikeissä ei elokuvaa ole toisaalta pidetty erityisen laadukkaana, vaan sen arvo on nähty ainoastaan harvinaisuudessa. Toisaalta siitä on sanottu, että se on kiinnostava ja kokeellinenkin moraliteetti, jonka symboliikka ja neorealismin vaikutteet kutkuttavat, ja siitä saattaisi olla ainesta kulttielokuvaksiPajukallio, Arto: Elokuvat. Helsingin Sanomat 7.11.2012, s. D 9. (Arto Pajukallio, Helsingin Sanomat). == Lähteet == Luokka:Suomalaiset draamaelokuvat Luokka:Suomalaiset mustavalkoelokuvat Luokka:Vuoden 1953 suomalaiset elokuvat Luokka:Suomalaiset nuortenelokuvat
Multitronic

Multitronic on vuonna 1995 perustettu tietokoneita, puhelimia, komponentteja ja erilaisia oheislaitteita myyvä verkkokauppa. Yrityksellä on liikkeet Vaasassa, Pietarsaaressa, Jyväskylässä, Lappeerannassa ja Maarianhaminassa. ==Aiheesta muualla== *Kotisivut Luokka:Suomalaiset vähittäiskaupan yritykset Luokka:Suomalaiset verkkokaupat Luokka:Vaasalaiset yritykset
Euroopan häpeä

Euroopan häpeä: Rasistien voittokulku () on Lisa Bjurwaldin vuonna 2011 julkaistu kirja muukalaisvastaisten ääriliikkeiden noususta Euroopassa. Teoksessa moititaan rasistisia puheita ja koventuneita asenteita. == Lähteet == == Aiheesta muualla == * Arto Huovinen: Rasistinen äärioikeisto hivuttautuu valtavirtaan. Kansan uutiset 16.11.2011. * Anne Heinonen: Euroopan äärioikeistosta kasvanut taitava liike. Maailma.net 23.11.2011. Luokka:Kirjat yhteiskunnasta Luokka:Ruotsalaiset tietokirjat Luokka:Vuoden 2011 kirjat
Michal Kadlec

Michal Kadlec (s. 13. joulukuuta 1984 Vyškov, Tšekkoslovakia) on tšekkiläinen jalkapallopuolustaja, joka on pelannut muun muassa Bundesliiga-joukkue Bayer Leverkusenissa. Tšekin maajoukkueessa hän on pelannut 67 maaottelua ja tehnyt niissä kahdeksan maalia vuosina 2007–2016. == Lähteet == Luokka:Tšekkiläiset jalkapalloilijat luokka:vuonna 1984 syntyneet Luokka:Elävät henkilöt
Olin nahjuksen vaimo

Olin nahjuksen vaimo on Aarne Tarkaksen ohjaama ja käsikirjoittama elokuva vuodelta 1961. Elokuvaan kuvattiin ulkokuvia poikkeuksellisesti myös Pariisissa. Erään kriitikon mukaan elokuva kuuluu Tarkaksen tusinaelokuviin ja on häikäilemättömän sovinistinen. Yleisö kuitenkin piti elokuvastaMuut tiedot, Elonet.fissä, jossa tossun alla elävän rikkaan suvun pojan eroamassa oleva vaimo kirjoittaa kirjan avioliitostaan ja saattaa sillä miehensä sekä tämän suvun yleisen naurun kohteeksi.Päivän elokuvia, Tv-maailma, 6/2012 sivu 25 Toinen kriitikko katsoo, että elokuva on satiiri ja hämmentää aikansa rooliajattelua. Vaimon kirjan avulla hissukka löytää itsessään piilevän miehen.Arto Pajukallio, Elokuvat, Helsingin Sanomat 16.2.2012, sivu D 9 Aikalaiskritiikeissä elokuva sai jokseenkin myönteisen vastaanoton, muun muassa Martti Savo toteaa, että "sen koomillisuus tehoaa".Aikalaiskritiikit, Elonet.fi, viitattu 16.2.2012 ==Näyttelijät== == Lähteet == == Aiheesta muualla == * Luokka:Aarne Tarkaksen ohjaamat elokuvat Luokka:Suomalaiset mustavalkoelokuvat Luokka:Vuoden 1961 suomalaiset elokuvat Luokka:Suomalaiset komediaelokuvat
Argentiinan maakunnat

Argentiinan maakunnat () ovat Argentiinan korkeimpia hallinnollisia alueita. Ne jakautuvat edelleen departementteihin (departamentos), lukuun ottamatta Buenos Airesin maakuntaa, joka jakautuu paikallishallintoalueisiin (partidos). Maakuntien ulkopuolelle jää maan pääkaupunki Buenos Aires, joka muodostaa oman itsehallinnollisen liittopiirinsä. Maakuntia on yhteensä 23. == Luettelo maakunnista == Lippu Maakunta/liittopiiri Pääkaupunki Asukasluku (2010)2010 Census provisional results Sija (as.) Pinta-ala (km²) Sija (km²) Asukastiheys (/km²) Sija (as./km²) Buenos Aires (liittopiiri) 4 24 1 Buenos Airesin maakunta La Plata 1 1 3 Catamarcan maakunta S. F. V. de Catamarca 20 11 20 Chacon maakunta Resistencia 10 12 11 Chubutin maakunta Rawson 18 3 22 Córdoban maakunta Córdoba 2 5 6 Corrientesin maakunta Corrientes 11 16 10 Entre Ríosin maakunta Paraná 7 17 7 Formosan maakunta Formosa 17 19 14 Jujuyn maakunta San Salvador de Jujuy 14 20 8 La Pampan maakunta Santa Rosa 22 8 23 La Riojan maakunta La Rioja 21 14 19 Mendozan maakunta Mendoza 5 7 9 Misionesin maakunta Posadas 9 21 4 Neuquénin maakunta Neuquén 16 13 17 Río Negron maakunta Viedma 15 4 21 Saltan maakunta Salta 8 6 12 San Juanin maakunta San Juan 13 15 13 San Luisin maakunta San Luis 19 18 18 Santa Cruzin maakunta Río Gallegos 23 2 24 Santa Fen maakunta Santa Fe 3 10 5 Santiago del Esteron maakunta Santiago del Estero 12 9 15 Tucumánin maakunta San Miguel de Tucumán 6 22 2 Tulimaa, Etelämantereen sektori ja Etelä-Atlantin saaret Ushuaia 24 * 23 * 16 * ei sisällä Argentiinan vaatimaa osaa Etelämantereesta eikä Falklandinsaaria == Lähteet == == Aiheesta muualla == *
Virpi Niemelä

Virpi Niemelä (26. joulukuuta 1936 Helsinki – 18. joulukuuta 2006) oli suomalaissyntyinen, Argentiinassa uransa luonut tähtitieteilijä. Hän oli La Platan yliopiston tähtitieteen professori ja sai eläkkeelle jäätyään vuonna 2005 myös Argentiinassa arvostetun emeritusprofessorin arvon. Niemelä kutsuttiin vuonna 2006 brittiläisen Royal Astronomical Societyn (RAS) kunniajäseneksi, ja samana vuonna asteroidi 5289 Niemela (1990 KG2) nimettiin hänen mukaansa. == Lähteet == Luokka:Argentiinalaiset tieteilijät Luokka:Suomalaiset tähtitieteilijät Luokka:Argentiinalaiset professorit Luokka:Ulkosuomalaiset henkilöt Luokka:Vuonna 1936 syntyneet Luokka:Vuonna 2006 kuolleet